[{"text_idx": "#000001", "text": "Cyflenwi ar Lwyfan y Byd"}, {"text_idx": "#000002", "text": "Dod o Hyd i Glwb Rhedeg"}, {"text_idx": "#000003", "text": "Cyfres newydd gyffrous o ddigwyddiadau i fenywod yw\u2019r HER VIRTUAL. Mae wedi\u2019i chynllunio fel galwad i\u2019r rheini sydd eisiau dathlu eu cariad at redeg \u2013 p\u2019un a ydynt yn dechrau rhedeg, yn dychwelyd ar o\u0302l rhywfaint o amser i ffwrdd neu\u2019n rhedeg yn rheolaidd."}, {"text_idx": "#000004", "text": "Bydd y gyfres yn dechrau gyda\u2019r HER VIRTUAL 5K yn ystod gwanwyn 2021. Mae hyn wedi\u2019i ysbrydoli gan waith ymchwil Prifysgol Caerdydd a oedd yn edrych ar resymau menywod dros redeg a\u2019r hyn sy\u2019n eu rhwystro rhag cymryd rhan. Bydd hyn yn cael ei gefnogi gan Runderwear."}, {"text_idx": "#000005", "text": "Bydd y rheini sy\u2019n cymryd rhan yn cael mynediad at gynnwys a chyngor am rai o\u2019r materion y tynnir sylw atynt yn yr ymchwil, gan roi sylw i bynciau fel pa mor hawdd yw rhedeg ar strydoedd, teimlo\u2019n ddiogel, ymrwymiadau teuluol a gwaith, anafiadau, salwch, a gweithio gyda\u2019ch corff."}, {"text_idx": "#000006", "text": "Byddan nhw\u2019n cael cyfle hefyd i ymuno a\u0302 chymuned gaeedig ar y cyfryngau cymdeithasol, lle gallan nhw ymgysylltu a\u0302 menywod eraill sy\u2019n cymryd rhan, cael cefnogaeth, ysbrydoli ei gilydd, a dathlu llwyddiant."}, {"text_idx": "#000007", "text": "Bydd y ras yn cael ei chefnogi gan y cwmni brand dillad isaf ar gyfer perfformio, Runderwear, sy\u2019n frwd dros y gymuned o fenywod sy\u2019n rhedeg. Yn ogystal a\u0302 chynnig gostyngiad o 15% i bawb sy\u2019n cymryd rhan ar unrhyw bryniant a wneir drwy eu gwefan (yn eu casgliad o fras rhedeg, dillad isaf, haenau isaf a hosanau i fenywod), byddan nhw\u2019n cynnig darparu 200 o lefydd am ddim i fenywod gymryd rhan yn y digwyddiad."}, {"text_idx": "#000008", "text": "Bydd Runderwear yn cynnig 100 o lefydd gwag drwy gystadleuaeth ar y cyfryngau cymdeithasol a 100 drwy nifer o grwpiau rhedeg i fenywod ledled Cymru. Bydd y gystadleuaeth yn cael ei lansio drwy sianeli cyfryngau cymdeithasol R4W ar Ddiwrnod Rhyngwladol y Menywod (dydd Llun 8 Mawrth)."}, {"text_idx": "#000009", "text": "\u2022 Cynllun hyfforddi 5K, i helpu i baratoi ar gyfer y ras rithiol"}, {"text_idx": "#000010", "text": "\u2022 Mynediad i\u2019r llwyfan canlyniadau ar-lein i gofnodi amseroedd gorffen"}, {"text_idx": "#000011", "text": "\u2022 20% o\u2019ch ffi ymgeisio yn cael ei roi i elusenau sy\u2019n canolbwyntio ar fenywod, gan gynnwys 10% i Women in Sport. Gall y rhai sy\u2019n cymryd rhan enwebu\u2019r ail achos."}, {"text_idx": "#000012", "text": "\u2022 Cynnwys a chyngor am rai o\u2019r materion y tynnir sylw atynt yn yr ymchwil fel cymhellion neu rwystrau i fenywod rhag rhedeg, gan roi sylw i bynciau fel pa mor hawdd yw rhedeg ar strydoedd, teimlo\u2019n ddiogel, ymrwymiadau teuluol a gwaith, anafiadau, salwch, a gweithio gyda\u2019ch corff."}, {"text_idx": "#000013", "text": "\u2022 Cael bod yn aelod o gymuned gaeedig ar y cyfryngau cymdeithasol, i ymgysylltu a\u0302 menywod eraill sy\u2019n cymryd rhan, cael cefnogaeth, ysbrydoli ei gilydd, a dathlu llwyddiant (cyn, yn ystod ac ar o\u0302l y digwyddiad)."}, {"text_idx": "#000014", "text": "\u2022 Gostyngiad o 15% oddi ar unrhyw bryniant o wefan Runderwear (heb gynnwys eitemau sydd ar se\u0302l). Dewiswch o blith bras, dillad isaf, haenau isaf, a hosanau i fenywod."}, {"text_idx": "#000015", "text": "\u2022 Gwobrau i\u2019r sawl sy\u2019n gorffen, wedi\u2019u dewis ar hap, gan gynnwys Aelodaeth R4W a mynediad i ras R4W 2022 (enillwyr wedi\u2019u dewis ar hap ac nid ar sail amser gorffen na chyflymder)."}, {"text_idx": "#000016", "text": "20% o\u2019ch ffi ymgeisio yn cael ei roi i elusenau sy\u2019n canolbwyntio ar fenywod, gan gynnwys 10% i Women in Sport. Gall y rhai sy\u2019n cymryd rhan enwebu\u2019r ail achos."}, {"text_idx": "#000017", "text": "Gallwch gymryd rhan o unrhyw leoliad awyr agored, neu ar beiriant rhedeg o unrhyw leoliad ar draws y byd. Yr oll sydd angen i chi ei wneud yw casglu tystiolaeth sy\u2019n dangos eich bod wedi cwblhau pellter y ras fel llun o gyfarpar campfa neu sgrin-lun o draciwr ffitrwydd neu weithgarwch GPS."}, {"text_idx": "#000018", "text": "Bydd y ras yn cael ei chynnal rhwng 28 Mawrth a 28 Ebrill 2021. Gallwch gymryd rhan unrhyw bryd yn ystod y cyfnod hwn, ond mae\u2019n rhaid i chi gyflwyno eich canlyniad erbyn hanner nos, 28 Ebrill."}, {"text_idx": "#000019", "text": "Bydd ACTIVE, sy\u2019n rheoli ein llwyfan cofrestru ar-lein, yn codi ffi fach nad oes modd ei thalu\u2019n o\u0302l, ar ben eich ffi i gymryd rhan yn y ras."}, {"text_idx": "#000020", "text": "Mae Women in Sport yn elusen Brydeinig sy\u2019n gweithio i sicrhau nad oes unrhyw un yn cael ei eithrio o fuddion gydol oes sy\u2019n gysylltiedig a\u0302 chwaraeon ac ymarfer corff. Ar hyn o bryd yn y DU nid yw bron i 60% o ferched ifanc yn cymryd rhan mewn gweithgareddau ymarfer corff. Hefyd, mae dros 700,000 mwy o ddynion nag o ferched yn cymryd rhan mewn gweithgareddau i gadw\u2019n heini. Nawr yw\u2019r amser i newid hyn, er mwyn sicrhau ein gweledigaeth o gymdeithas hafal gyda dynion a merched yn derbyn yr un cyfleoedd. Trwy fynd i\u2019r afael a chydraddoldeb rhywiol yn chwaraeon, gallwn roi\u2019r cyfle a\u2019r ysbrydoliaeth i bob merch boed yn ifanc neu\u2019n oedolyn i gymryd rhan mewn chwaraeon. Mae yna newidiadau ar y gweill. Beth amdani?"}]